अपने अतिक्रमण की फोटो जरूर खिंचवालें ताकि बाद में याददाश्त के रूप में जब चाहे देख सकें। फोटो खिंचवाई हुई होगी तो उसे फ्रेम करके बैठक में भी लगा सकेंगे ताकि आप के खास लोग जब घर में आएं तो वे भी याददाश्त के रूप में चर्चा कर सकें। आप बखान कर सकें कि क्या अतिक्रमण था! क्या खूबसूरती थी! कितने दिल से अतिक्रमण किया था! संगमरमरी! ट्रक मंगवाया था और यहीं कटवाया,पास में खड़े खड़े। खास मिस्री से लगवाया जिसने दुगनी मजदूरी ली। घिसाई भी शानदार। घर के आगे क्या चौंतरा था!